ادارہ علوم اسلامی

ادارہ علوم اسلامی اسلام آباد(انگریزی: Institute of Islamic Sciences, Islamabad) ایک ایسا جدید فلاحی، رہائشی مدرسہ، اسکول اور کالج ہے جہاں ایک منفرد نظام کے تحت بیک وقت دینی (مکمل درس نظامی) اور عصری (چھٹی جماعت تا ماسٹرز) تعلیم دی جاتی ہے۔ مزید برآں حفظ قرآن کریم اور تعلیم بالغاں کے شعبہ جات بھی قائم ہیں۔یہ ادارہ سترہ میل، بھارہ کہو، اسلام آباد، پاکستان میں واقع ہے۔ مولانا فیض الرحمن عثمانی نے سنہ 1986ء میں اس کی بنیاد رکھی۔ یہ ادارہ بیک وقت وفاق المدارس العربیہ، وفاقی بورڈ برائے متوسط و ثانوی تعلیم اور جامعہ پنجاب کے ساتھ ملحق ہے۔

 نظامِ تعلیم 
ادارہ علوم اسلامی، اسلام آباد کے تعلیمی پروگرامز طلبہ کو دینی اور عصری دونوں طرح کے علوم سے آراستہ کرنے کے لیے تیار کیے گئے ہیں، تاکہ وہ یہاں سے فارغ التحصیل ہونے کے بعد زندگی کے تمام شعبہ جات میں امت کی راہنمائی کر سکیں۔آن کیمپس تعلیمی پروگرامزمیں حفظ القرآن پروگرام، درس نظامی (عالم کورس) مع ماسٹرز (بی،ایس)اور فہم دن پروگرام شامل ہیں۔الحمد للہ اس ادارے کے طلبہ نے فیڈرل بورڈ میں50 سے زائد پوزیشنز حاصل کرکے میڈلز اور سکالرشپس اپنے نام کی ہیں۔

 ادارے کے فضلاء 
1986ء میں اپنے قیام کے بعد سے اس ادارے سے متعدد طلبہ فارغ التحصیل ہو چکے ہیں جومختلف شعبوں میں شاندار کارکردگی کا مظاہرہ کر رہے ہیں۔ادارہ علوم اسلامی کے فضلاء بیک وقت عالم دین بھی ہوتے ہیں اور یونیورسٹی گریجویٹ بھی، اس وجہ سے الحمد للہ زندگی کے مختلف میدانوں میں خدمات سر انجام دینے کی اہلیت کا حامل ہونا اس ادارے کے فضلاء کی نمایاں خصوصیت ہے چنانچہ وہ معاشرے میں اپنی دینی ذمہ داریوں کے ادائیگی کے ساتھ ساتھ قومی دھارے میں بھی کام کر سکتے ہیں۔

قومی دھارے میں ادارہ علوم اسلامی اسلام آباد کے فضلاء کی تفصیل حسب ذیل ہے:
 18 سے زائد فضلاء پاکستان کی مسلح افواج میں کمیشنڈ افسران کے طور پر خدمات انجام دے رہے ہیں۔
 متعدد فضلاء کرام ملک بھر کی مختلف مساجد میں امام اور خطیب کی حیثیت سے اپنا حصہ ڈال رہے ہیں۔
 فضلاء کی کثیر تعداد ملک کے اندراور بیرون ملک کے مدارس میں بطور معلم خدمات انجام دے رہی ہے۔
 ادارے کے فضلاء ملک بھر کے سرکاری اور نجی اسکولوں، کالجوں اور یونیورسٹیوں میں اساتذہ/لیکچرار کے طور پر خدمات انجام دے رہے ہیں۔
 متعدد فضلاء اسلامک بینکنگ میں ایم ایس سی یا بین الاقوامی اسلامی یونیورسٹی، اسلام آباد جیسے نامور اداروں سے انٹرنیشنل ریلیشنز جیسی اعلیٰ ڈگریاں حاصل کر رہے ہیں۔
 ادارے کے فضلاء مختلف اداروں میں آن لائن معلم کے طور پر بھی خدمات سر انجام دے رہے ہیں،اور پوری دنیا میں اسلام کے پیغام کو پھیلا رہے ہیں۔
 ادارے کے فضلاء معروف یونیورسٹیوں سے اعلٰی تعلیم (ایم فل اور پی ایچ ڈی) کی ڈگریاں حاصل کر رہے ہیں۔
 ادارے کے فضلاء مقابلے کے امتحانات میں شرکت کے ساتھ ساتھ مختلف سرکاری اداروں میں اپنی خدمات پیش کر رہے ہیں۔

 انتظام وانصرام 
یہ ادارہ ایک ٹرسٹ ہے اور اس کا باقاعدہ ایک دستور ہے اور انتظام چلانے کے لیے ایک مجلس منتظمہ (بورڈ آف گورنرز) ہے جومجموعی طور پر ادارے کا انتظام و انصرام کرتا ہے۔ 24 اگست 2021 کو مولانا فیض الرحمن عثمانی کے انتقال کے بعد مجلس منتظمہ نے نائب صدر مولانا عبد اللہ محمد اقبال کو صدر اور مولانا سبقت منصور کو نیا نائب صدر منتخب کیا۔

مجلس منتظمہ کے موجودہ اراکین درج ذیل ہیں:

1۔ مولانا عبد اللہ محمد اقبال (راوالپنڈی) صدر

2۔ مولانا سبقت منصور (راوالپنڈی) نائب صدر

3۔ قاری محبوب الٰہی رحیمی (اٹک، حال مقیم اسلام آباد) ناظم عمومی

4۔ مولانا بابر رحیم (راولپنڈی) ناظم مالیات

5۔ مولانا محمد قاسم (راوالپنڈی، حال مقیم انگلینڈ) رکن

6۔ مولانا محمد زاہد اعوان (اوگی مانسہرہ) رکن

7۔ مولانا سفیر احمد عباسی (مری) رکن

8۔ مولانا عثمان عثمانی (بٹگرام، حال مقیم اسلام آباد) رکن

 حوالہ جات 

زمرہ:پاکستان میں 1986ء کی تاسیسات
زمرہ:اسلام آباد میں تعلیم
زمرہ:1986ء میں قائم ہونے والے تعلیمی ادارے